پيشه ورينين اؤلوموندن سونرا «د.ت.ك.» شامخور رايون شؤعبه سينين موديري سركيسوف روبن ميرزه يئف منه چاتديردي كي، بو قضا باش وئرمه ميشدن اونا معلوم اولوب كي، سوروجو ملكييان ايرانداكي داشناقلارين ليدئرينين اوغلو ايميش، اونون آروادي پولياك (لهيستانلي) قاللا  ايسه ايرانداكي بيريتانيا سفيرلييينده چاليشيرميش. بونونلا علاقه دار سركيسوف، ملكييان علئيهينه ايشه باشلايير. بونون اوچون همين ايش قويولموش قايدا اوزره رسميلشديريلير. سركيسوف آذربايجان «د.ت.ك.» سينا كارتوچكا (كلاسه) گؤنده رير و اوردان جواب آلير. يعني ملكييانين آدينا آذربايجان «د.ت.ك.»سينين «A» شؤعبه سينده كارتوچكا آچيلميش. قضادان سونرا منه دانيشدي كي، هله قضا باش وئرمه دن خئيلي اوول، او، آذربايجان «د.ت.ك.» صدري يئمليانوفا تئلئگراملا معلومات وئريب كي، ملكييانين خاريجي كشفيياتين آگئنتي اولماسي موعيينلشديريليب  (فرجوفون خاريجي آگئنتورا بارده معلوماتي واردي).